หุ้นสหรัฐฯปิดบวกแรง
ตลาดหุ้นสหรัฐปิดบวกพุ่งแรงหลังคองเกรสเห็นชอบต่ออายุแผนสร้างงาน ขณะที่ราคาน้ำมันบวกเล็กน้อย
24 ธ.ค. 2554

ตลาดหุ้นสหรัฐปิดบวกพุ่งแรงหลังคองเกรสเห็นชอบต่ออายุแผนสร้างงาน ขณะที่ราคาน้ำมันบวกเล็กน้อย
ตลาดหุ้นสหรัฐฯวานนี้(23ธ.ค.) ปิดบวกอย่างแรง หลังรัฐสภาอเมริกันผ่านกฎหมายต่ออายุพักชำระภาษีเพื่อกระตุ้นให้บริษัทจ้างพนักงานใหม่ รวมถึงการต่อเวลามาตรการลดภาษีรายได้บุคคลและสวัสดิการสำหรับคนว่างงาน       ดัชนีหุ้นดาวโจนส์ เพิ่มขึ้น 124.34 จุด (1.02 เปอร์เซ็นต์) ปิดที่ 12,294.00 แนสแดค เพิ่มขึ้น 19.19 จุด (0.74 เปอร์เซ็นต์) ปิดที่ 2,618.64 เอสแอนด์พี เพิ่มขึ้น 11.33 จุด (0.90 เปอร์เซ็นต์) ปิดที่ 1,265.33
ขณะที่ราคาน้ำมันปิดบวกเล็กน้อย สัญญาล่วงหน้าน้ำมันดิบชนิดไลต์สวีตครูดของสหรัฐฯ เพิ่มขึ้น 15 เซนต์ ปิดที่ 99.68 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 7 เซนต์ ปิดที่ 107.96 ดอลลาร์ต่อบาร์เรล